
Agjencia për Investime dhe Përkrahjen e Ndërmarrjeve në Kosovë e cila funksionon në kuadër të Ministrisë së Tregtisë dhe Industrisë, konform Udhëzim Administrativ (MTI) nr. 03/2014 për Procedurën, Formën dhe Përmbajtjen e Konkursit, kushtet dhe kriteret për vendosjen e subjekteve afariste brenda hapësirave të zonave ekonomike shpall:
Konkurs për Vendosje të Bizneseve në Parkun e Biznesit në Drenas
Ku gjendet Parku i Biznesit:
Parku i Biznesit në Drenas shtrihet në kilometrin e 22-të përgjatë magjistrales Prishtinë-Pejë, në fshatin Korreticë e Epërme.

Parcelat e lira:

Në Parkun e Biznesit në Drenas janë pesë (5) parcela të lira për vendosje të bizneseve. 

Parcelat e lira janë: B-08=28.31 ari, A-10/11=38.58 ari, A-01=13.80 ari, B-18=29.05 ari, B-16=28.52 ari.

Kush mund të aplikoj:
Të gjitha bizneset vendore dhe të huaja të cilat plotësojnë kushtet dhe kriteret që janë të përcaktuara në konkurs, që kanë për qëllim zvogëlimin e papunësisë dhe rritjen e zhvillimit ekonomik.

Kriteret e vlerësimit sipas udhëzimit administrativ Nr. 03/2014:
Punësimi 40 pikë;
Vlera investive 30 pikë;
Lloji i veprimtarisë 30 pikë;
· Prodhuese 30 pikë,
· Përpunues 20 pikë,
· Shërbyese 10 pikë,

Tërheqja e formularit:
Formulari për aplikimit mund të merret drejtpërsëdrejti në zyrat e KIESA/MTI ose në formën  elektronike në web-faqen www.mti-ks.org Kontakti tel: +381 38 200 36 557. 

Ku duhet dorëzuar dokumentacioni:
Formulari i plotësuar se bashku me dokumentacionin tjetër të nevojshëm (Certifikatën e regjistrimit të biznesit, Historiatin e kompanisë (biznesit) që aplikon, Veprimtarinë që do të zhvillojë në zonën ekonomike dhe Projektin Ideor – pamjen vizuele të objektit) duhet të dorëzohen në mënyrë fizike në Arkivin (protokollin) e MTI-së.

